Document ID: /roh_data/filtered/fineweb-2-filterrobots_roh.jsonl.gz/20134

La situaziun da smanatscha per la Svizra è sa midada ils ultims onns marcantamain. I na saja betg pli avunda da proteger sulettamain ils cunfins. Conflicts internaziunals possian er cumenzar en l'intern dad in stadi. Quai scriva il Cussegl federal en ses rapport davart la politica da segirezza da la Svizra.
D'attribuir saja quai cunzunt al fatg che las relaziuns tranter il vest e la Russia sajan vegnidas mendras pervi dal conflict en l'Ucraina da l'Ost. Plinavant saja la periclitaziun entras il terrorissem islamistic creschida e las activitads illegalas en il spazi da cyber sajan s'augmentadas. Tuttina vegn il rapport a la conclusiun che la politica da segirezza svizra saja da principi sin la dretga via.
RR Actualitad saira 17:00